JohanHeinsen/ENO huggingface dataset:
Den Vest-Sjællandske Avis, 1831-04-08
Oversigt over Dagens udenlandske Nyheder. Til Berlin er ankommen en Major Brandt fra Feldtmarskal Gneisenaus Generalstab; han skal have overbragt Depescher fra Feldmarskal Diebitsch's Hovedqvarteer, men hvis Jndhold ikke er bleven bekiendtgjort. Han fortæller: at den Russiske Armee ligger ikke saameget indqvarteret i Cantoneringer, som i Leire af Hytter udenfor Byerne, fordi de Polske Bønderhuse ere befundne at være usunde; der er Levnetsmidler i Overflødighed da der ikke er Mangel paa Brød, Brændeviin og Slagteqvæg, endskiøndt disse Fornødenheder maae hentes fra de Russiske Provinser. Veiene ere ufremkommelige (disse to Efterretninger synes ikke at passe godt sammen). For enhver Tolvpundiger maae spændes nogle og tredive Heste, og dog kunne de ikke trække den frem; bliver Foraaret raadt, saa kunne Veiene ikke blive prakticable førend i Junii. - J en Efterretning fra de Polske Grændser af 15de Marts hedder det: at det ugunstige Veier hendrer Feldtmarskal Diebitsch fra at fortsætte sine Operationer og nøder ham til at være uvirksom Mangelen paa Levnetsmidler bliver stedse meere følelig; Russerne ere nødte til at hente deres Proviant fra langt bortliggende Egne; men Tilførselen er overmaade besværlig, da Landet er giennemskaaret af Skove og har Chauseer. Desuden angribes Transporterne uafladelig af Polske Partie giængere, som synes at forstaae deres Metiers ligesaa godt som Kosakkerne; men der hersker megen Orden og Reenlighed i den Russiske Armee, og Folkene underkaste sig alle Besværligheder med Mod og Villighed; desuagtet trænger Armeen til Rolighed, naar ikke Mandskabet og Materialet skal tilsidst gaae til Grunde. Den Russiske Feldtherre, foretog sit Angreb med meget Kraft; men han kunde ikke beregne det Heltemod hvormed Polakkerne forsvarede sig; nu har den Polske Armee erholdet den største Tillid til sig selv og sine Anførere; der bliver paa de fierneste Punkter af Krigsskuepladsen arbeidet paa Landets Forsvar, og selv de frygtsomste Gemytter begynde nu at haabe paa et heldigt Udfald. – Man siger at den Polske Oberst Micielsky blev afsendt til Feldtmarskal Diebitsch's Hovedqvarteer for at indlede Fredsunderhandlinger paa den Basis, som Rigsdagen havde ladet Fyrsten Lubetski foreslaae i St. Petersborg, og hvis første betingelse var Jncorporationen af de gamle Polske Provinser i Kongeriget. Havde Feldmarskal Diebitsch indrømmet dette; men hvortil han ikke var berettiget, saa kunne de videre Fredsunderhandlinger være blevne fortsatte. J
Den Vest-Sjællandske Avis, 1831-04-08
England er man ganske enthusiastisk for Polakkerne, og man kalder dem der almindeligen: the illustrious Poles.
Den Vest-Sjællandske Avis, 1831-04-08
Der berettes fra Brüssel under 27de Marts at Rygterne om Orangistiske Conspirationer have der foraarsaget megen Urolighed; allerede i Forgaars om Aftenen plantede Jægerne af Regimentet Borremanns, under det Raab leve Belgierne, leve Regenten Friehedstræer paa St. Gudula Pladsen og ligeoverfor St. Elisabeths Kasernen, og udstædte heftige Trudsler imod deres Oberst, men som imidlertid var bleven bragt som Statsfange paa Castellet i Tournai, formedelst orangistiske Jntriger. Alle Officere af Regimentet have underskrevet en Protest, hvori de erklær, at de stedse ville udgyde deres Blod for den evige Udelukkelse af Huset Nassau. Den 26de om Aftenen stimlede talrige Menneskehobe sammen udenfor Krigsministerens Hotel og forlangte at faae fat paa Oberste Borremanns. Derfra stimlede Mængden hen til Gaden Barlaimont, hvorden Orangistiske Avises Levrai patriote Bogtrykker presser bleve slagne i Stykker, dog blev den private Boepæl forskaanet. Kl. 11 om Aftenen lod en Hob sig see i Gaden de la Paille. Flere Mennesker sloge med megen Møie Dørene ind i Advocatens Spingels Huus, og begyndte at ruinere det da Patrouillen kom til; Borgergarden var hele Natten i Bevægelse. Den 25de om Aftenen havde uhyre mange Mennesker, hvoriblandt ogsaa mange Soldater, forsamlet sig udenfor Vauxhall, hvor den belgiske Nationalforening holdt sit Møde. Alle forlangte at underskrive Foreningsakten og svore høit paa at de vi de overholde Huset Nassaus Udelukkelse med Opoffringen af deres eget Blod. Næsten alle Soldaterne af Regimentet Borremanns underskreve. Den 26de havde allerede henimod 3000 Personer i Staden underskrevet, hvoriblandt Krigsministeren, Regentens Fløiadjutant, Generalstaben o. s. v.
Den Vest-Sjællandske Avis, 1831-04-08
Den 25de var det ogsaa meget uroligt i Gent; Pøbelen trængte Kl. 7 om Aftenen ind i Redakteurens Huus for det Orangistiske Blad Messager og begik store Uordener. Endnu flere Orangistiske Huse bleve angrebne; det lykkedes endelig Militairen at adsprede Folkestimmelen. - Det tegner til at Krigen med Hollænderne vil snart udbryde; thi Tropper og Artillerie afmarscherer til Grændserne og Krigsudrustningerne blive idelig fortsatte. Den Belgiske Regiering vil ikke erkiende den Londonske Conferenceprotokols Beslutning. Selv de Engelske Blade begynde nu at yttre sig imod Belgierne, og at yttre Frygt for at Frankerige vil benytte sig af dette rige og saa herligt beliggende Land til Englands Skade.
Den Vest-Sjællandske Avis, 1831-04-08
Debatterne i det Engelske Underhuus den 21de og 22de angik den 2den Oplysning af Reformbillen. Talerne for og imod udtømmede alle de saa ofte anførte Grunde og Modgrunde for Sagen; Discussionen var meget stormende; endelig blev Kl. 4 om Morgenen den 2den Oplæsning af Billen antaget med 302 imod 301 Stemmer, og denne saa vigtige Sag fik da saaledes denne Fremgang ved en saa ubetydelig Majoritet. Det blev udsat til den 14de April at modtage Committeens Erklæring om Billen, Fra begge Sider høres nu Jubelraab; thi Antireformerne betragte denne Ministrenes Seier som et Nederlag og Re formerne derimod som et Beviis paa deres Sags Godhed; da selv i dette Parlament, saaledes som det er sammensat, dog den halve Deel af Medlemmerne kunde erklære sig til Fordeel derfor. Nogle mene at Ministrene ville lade det komme an paa Committeens Erklæring og den tredie Oplæsning af Billen i det Haab om endnu at hverve nogle flere Proselyter til Fordeel for Reformen; men det er dog meere fandsynligt at Parlamentet bliver opløst da man veed at Kongen er fuldkommen enig med Ministrene og har givet dem frie Hænder i dette Stykke. De forrige Ministre Sir Robert Peel og Hertugen af Vellington have især erklæret sig imod billen.
Den Vest-Sjællandske Avis, 1831-04-08
Nyeste Post-Efterretninger. Den udenlandske Post har medbragt nye Efterretninger nok: Krig, Oprør, Ulykker ere deres Jndhold.
Den Vest-Sjællandske Avis, 1831-04-08
J den Hollandske Fæstning Bergen op, Room er den 29de Marts Krudtmagazinet sprunget i Luften; en heel Gade skal være ødelagt og 42500 Mennesker skulle være omkomne. – J Brüssel, Gent og især i Lüttich ere de afskyeligste Pøbel optøier blevne begaaede; flere Huse ere blevne ruinerede og flere Jndvaaneres Eiendomme spolerede; Anledningen dertil har været, at flere høiere Officere have, som det lader, stiftet et Orangistisk Complot; men saavel de subalterne Officere, som Soldaterne have modsat sig deres Planer, hvori selv Generalerne Rypels og van Smissen beskyldes for at have deeltaget; derimod tegner det til at Orangisterne vil faae Overhaand i Antwerpen, hvor der offentlig er drukket paa Prinsen af Oraniens Sundhed. Præsidenten i det Franske Conseil Hr. Casimir Perrier har nyelig sagt i de Deputeredes Kammer da han blev om spurgt om det var sandt, at 30000 Md. Tydske Forbundstropper skulle marschere mod Luxemborg; at Frankerige vil under alle Omstændigheder iagttage. sin Værdighed i Norden som i Sønden. - Sønden det vil sige i Jtalien, hvor det tegner til en Krig imellem Frankerige og Østerrig, Journal des Debats melder: at Østerrigerne ere rykkede ind i Bologna, at den provisoriske Regiering og de Jtalienske Patrioter have efter deres forhen lagte Plan, forladt Bologna som en aaben Stad og trukket sig tilbage i Appeninerne, hvor de længere kunne forsvare sig i Bierg passerne, og at man forsikkrer, at der den 29de Marts om Aftenen er afsendt en diplomatisk Note til det Østerrigske Cabinet med den Erklæring, at Frankerige ikke længere kan taale at Østerrigerne forblive i Bologna. Den Østerrigske Ambassadeur har havt en Audience hos Kongen, som varede i flere Timer. Kongen har holdet en Mønstring over 50,000 Mand Tropper af Nationalgardere, som han kaldte sine kjære Kammerater og blandt hvilke han uddeelte Fahner; han blev modtaget med stor Jubel. - Moniteuren bebuder et Statslaan af 120 Millioner Franker til 3 Procent Renter. – Hr. Casimir Perriers Søn er sendt i største Hast som Coureer til London, i denne Stad har man faaet meget kriger ske Efterretninger fra Paris. - Finantsministereren har forkyndt et Lovudkast om en Credit paa 100 Mill, som skulde tilveiebringes ved Laan eller ved Paalæg.
Den Vest-Sjællandske Avis, 1831-04-08
Hr. Casimir Perrier har den 28de sagt i de Deputeredes Kammer: at de forlangte Bevillinger have kun til Formaal at sætte Armeen i en fuldkommen Stand paa Fredsfod. Fremtiden har vel et ikke mindre gunstigt Udseende end hidindtil, men den nærmer sig dog. En nye Omstændighed et indtruffen midt under de indledte Underhandlinger, da Østerrigerne ere rykkede ind i Bologna Dette vil have Oplysninger til Følge og vi omtvivle ikke at de ville blive tilfredsstillende for begge Landes Ære, derfor er den Beredvillighed, os Borgen, hvormed vore første Communicationer ere blevne modtagne; men selv ved dette Haab maa Regieringen foretage sig et Skridt forud; for ikke at udsætte sig for den Fare at den maae blive tilbage; thi De vide mine Herrer at man kun formaaer at styre Begivenhederne naar man er istand til at forudsee dem Vort Lands Sikkerhed er Hovedformaalet, og vi ville vide at forskaffe os den ved alle Midler, selv om Freden ikke var dertil tilstrækkelig. J Jtalien kunne ingen Forandringer forgaae uden at de store Magter og fremfor alle Frankerige skulle tages paa Raad med. Denne Omstændighed, som nu skal opklares, vil give Leilighed til at faae Qvæstionen om Fred og Krig tillige opklaret. Præsidenten forsikkrede, at Frankerige vilde kun Freden, men den havde Grund til at forlange, at dens Stemme blev ogsaa hørt. Han beklagede at Nationen maatte paalægges nye Byrder, men sagde at kun en indlysende Nødvendighed havde ledet til denne Beslutning. Hans Tale opvakte stort bifald, og Folkets Repræsentanter lagde en meget krigerisk Stemning for Dagen. – Kongen af Sardinien ligger nu for Døden; Dronningen er bleven udvalgt til Regentinde.
Den Vest-Sjællandske Avis, 1831-04-08
De vigtigste Efterretninger ere dog de som den udenlandske Post har medbragt fra Polen. Det have været Fredsunderhandlinger i Gang imellem Russerne og Polakkerne; men de ere afbrudte og Kampen paa Liv og Død har igien udbrudt, og hvad der er det vigtigste et Oprør er begyndt i Gouvernementerne Villna og Schamaten. Det er nødvendigt naar man vil meddele Efterretninger af udenlandske Aviser, at man først læser de nyeste Blade, thi i en Skrivelse af 21de Marts fra det Russiske Hovedqvarteer i Siennica hedder det at der hersker den fuldkomneste Rolighed i de Russisk Polske Provinser, og at Jndvaanerne inde i Landet see langt hellere de Russiske Tropper end de Polske, fordi disse forlange saa mange Leverancer af dem. Men fra Kønigsberg, fra hele Østpreusen og fra Berlin selv har man faaet upaatvivlelige Efterretninger om at et Oprør er udbrudt Lithauen, thi ikke allene Breve fra Varschau tale om et meget betydeligt Oprør af Adelsmænd og Bønder i Willna og Omegnen; men de Russiske Embedsmænd have allerede formedelst dette Oprør taget Flugten over den Preussiske Grændse og bragt endeel af Regieringskasserne med sig. Ogsaa skulle Preussiske Tropper allerede have faaet Ordre til at samle sig paa Grændserne af Lithauen. Fra Østpreussen berettes at Jnsurgenterne i Schamaiten eller Samogitien Bønder og Adelsmænd have bemægtiget sig et Vaabendepot, som var anlagt i Staden Roziana og er derpaa rykkede imod Staden Georgenburg, hvor de ankom den 27de efterat de Russiske Garder paa deres Marsch til Polen vare komne derigiennem nogle Dage tilforn. Paa Veien til Georgenburg havde Oprørerne plyndret og brændt alt. En Mængde Jndvaanere og de Russiske Embedsmænd havde med de offentlige Kasser taget Flugten til den Preusiske Stad Schmalininken, og man var deri megen Foruroligelse. Fra Kønigsberg berettes det samme og det hedder tillige: at Jnsurgenterne havde fordrevet nogle Kosakker, som vare sendte imod dem. Fra Tilsit erfarer man at Jnsurgenterne have viist sig i Tauroggen og de nyeste Efterretninger fra Berlin af 4de April indeholde: at Oprøret har udbredet sig langs med Grændsen af Østpreussen op til Memel og man har allerede seet Jnsurgenterne i Nærheden af Staden Polangen som ligger ved Østersøen, saa at man frygter endog for at Postens Gang imellem Berlin og Petersborg skal blive afbrudt, da alle disse Efterretninger kun ere fra Grændsen saa veed man ikke endnu hvorvidt Oprøret strækker sig inde i Landet. Dette Oprør er imidlertid meget farligt dersom det er almindeligt; thi man erfarer fra Riga at store Transporter, af Krigsfornødenheder ere paa Veien igiennem disse Egne for at afsendes til den Russiske Armee og kunne saaledes let blive optagne. Des uden grændse de insurgerede Distrikter til det Polske Vormodskab Augustovo, hvorhen den Polske Regiering havde afsendt Major Dombrovsky og nogle Polske Officerer for at organisere en Opstand, men som i en Hast blev qvalt da den Russiske General Manderstein rykkede imod dem. Den polske Regiering maae vist i Forveien være underrettet om dette Oprør, thi
Den Vest-Sjællandske Avis, 1831-04-08
den har afsendt General Uminski med 15,000 Mand til Voievodskabet Plorsk, som ligger norden for Bugfloden for at operere i Ryggen paa den Russiske Armee hvorved han kan sætte sig i Forbindelse med Jnsurgenterne, og det skal være lyk des ham at fordrive Russerne af hele Voimodskabet lige indtil Floden Narev, og hvad der endnu giør Sagen mere farlig er, at Feldtmarskal Diebitsch just har detascheret General Rosen imod ham med de Lithauiske Tropper, som have efter Russernes Tilstaaelser lidt meest i de foregaaende Batailler da de have været meest exponerede, men som ogsaa let nu kunne giøre Opstand naar de høre at Jnsurektionen er udbrudt iblandt deres Landsmænd; det hedder nu ogsaa at Gen. Rosen har trukket sig tilbage. – Den polske Hovedarmee har sat sig i Bevægelse og en stor Deel af den er rykket frem paa den høire Veichselbred, formodentlig er den rykket ud af Praga, som man siger for at tilbyde Feldtmarskal Diebitich en Bataille, eller for at rykke imod de Russiske Gardere som ankomme fra Kormo (Formodentlig for at forhindre den Russiske Overgeneral fra at detaschere mange Tropper for at qvæle Oprøret i Lithauen) Russerne skulle have gjort Forsøg paa at gaae over Veichselen den 29de ved Pulav, men ere blevne drevne tilbage. (Fortsættes.)
Den Vest-Sjællandske Avis, 1831-04-08
Jndenlandske Efterretninger. Det Kongelige Kunstacademiets Udstilling, der iaar er ualmindelig riig og interessant, tegner til at blive meget talrigt besøgt. Allerede i de tvende Paaskedage har et betydeligt Antal seet de udstillede Kunstværker. J Løverdags Middags behagede det Deres Majestæter Kongen og Dronningen og de Kongelige Prinser og Prinsesser at (Kbh.) tage disse i naadigst Øiesyn.
Den Vest-Sjællandske Avis, 1831-04-08
Langfredag (d. 1ste dennes) opførtes, efter Høimesse-Prædikenen, i Slotskirken, af det Kongelige Kapel og Theatrets Sanger og Chorpersonale, Schulzs Oratorium: "Christi Døde Texten af Baggesen; i hvilket Solopartierne bleve udførte af Dhrr. Kirchheiner, Cetti. Schwartzen og Holm, og af Jfrue Zrza, J. Fonseca og Rysslander og Md. Winsløw. - Det behagede Hans Majestæt Kongen og de Kongelige Prindser og Prindsesser at overvære denne Concert. (Kbhp.)
Den Vest-Sjællandske Avis, 1831-04-08
Jgiennem Generaltoldkammer og Commerce Collegie, er den 16de Marts d. A. udkommen en Allerhøieste Forordning om Stemplingen og Forsendelsen af indenlandske stempelpligtige Varer. Fortoldningen og Stemplingen af deslige Varer, der kun hidtil maatte skee i Kiøbenhavn, er fra 1ste Juni d. A. ogsaa tilladt udenfor Kiøbenhavn i følgende Stæder, for Nørrejyllands 4 Stifter i Aalborg, Aarhuus, Fredericia og Ringkiøbing, for Fyens Stift i Odense, og for Lollands Falsters Stift i Nakskou. Dog kunne de med KbhvnsToldstempling forsynede Varer fremdeles forsendes over hele Riget, hvorimod de i bemeldte Provindstæder stemplede Varer ikke maa forsendes eller forefindes hos Handlende udenfor det District, hvori de ere fortoldede. J enhver af benævnte Provindstæder skal der til Varernes Tarering nedsættes en Commission, bestaaende af 3 Medlemmer, nemlig Toldinspecteuren, Byfogden eller en anden Øvrighedsperson, og en Vare kyndig udenfor Toldvæsenet, samt desuden af Overkontrolleuren, naar han der opholder sig. Fortoldningen skal skee paa bestemte Dage i enhver Maaned. Efter 1ste Juni betragtes de Varer, som ere stempelpligtige og ikke ere stemplede, hvor de forefindes til Handel, som ulovlige og forfaldne til Konsiskation.
Den Vest-Sjællandske Avis, 1831-04-08
Hs. Majestæt Kongen har paa Generalpostdirektionens allerunderdanigste Forestilling under 18de d. M. allernaadigst bestemt Vognmandstaxten for Danmark for næstfølgende April, Mai og Juni Maaneder saaledes: for et Par Forspandsheste eller stemplet Postvogn med 2 Heste 5 Mk. 8 s. Sølv pr. Miil, og for en mindre Vogn med 2 Heste, eller enkelt Hest til Estafette eller Forspand 4 Mk. 8 s. Sølv pr. Miil, dog for Ringkiøbing Amt respective 5 Mk. 8 s. og 4 Mk. 12 s. Sølv pr. Miil Den 16de Marts er Generallieutenant og Chef for Generaladjutantstaben F. C. v. Bülow, Storkors af Dannebrogen og Dannebrogsmand, i Anledning af Geheime-Statsminister Schimmelmans Død, udnævnt til Medlem af Direktionen for det Classenske Fideicommis.
Den Vest-Sjællandske Avis, 1831-04-08
Den 23de Marts har Søbade=Anstalten ved Ryssensteens Bastion erholdt udelukkende Privilegium for 10 Aar til at fabrikere alle Slags kunstige Sundheds Brønd Vande, hvilke det er tilladt Anstalten at udsælge i større og mindre Partier samt at lade forbruge paa Stedet.
Den Vest-Sjællandske Avis, 1831-04-08
Mandagen den 28de Marts forsvarede Hr. Candidatus Teologiæ Hans Matthias Velschow, for at erholde Magistergraden, den første Deel af sin forhen nævnte lærde Afhandling om Danmark Krigsforfatning paa Valdemar Seiers Tid. De ordentlige Opponnenter vare de Herrer Etatsraad, Dr. og Professor Engelsloft, Medlem af Directionen for Universitetet og de lærde Skoler, Ridder af Dr. og D. M., og Dr. og Professor Juris Kolderup Rosenvinge, Ridder af Dr. – Af Auditoriet opponerede de Herrer Conferentsraad, Dr. og Professor Juris Schlegel, Commandeur af Dr. Ridder af den Kongl. preussiske røde Ørns Ordens anden Classe, og Hr. Professor Theologiæ Dr. J. Møller, Ridder af Dr. Acten foregik i Regentsauditoriet, begyndte Kl. 10 Form., og vedvarede uafbrudt til Kl. 3 1/2 Eftermid. – H. Mag. Velschow – der, foruden hiint af det Kgl. Danske Videnskabernes Selskab hædrede Priisskrift om Nordens Myntvæsen i Middelalderen, ogsaa er Forfatter til en interessant Afhandling om Kronprisen i Danmark under Erik Eiegod, i Hr. Justitsraad Prof. Molbechs Nordiske Tidsskrift 3die Bd. Diss hist. de villicis etr. Hafn. 1827, tiltræder nu, paa Kongelig Allernaadigst Bekostning, en lærd Udenlandsreise.
Den Vest-Sjællandske Avis, 1831-04-08
Beltpassage. Fra d. 1ste til 7de April ere udreiste: Til Fyen. Handelsfuldmægtig Bordier; Forpagter Smidt; Handelsfuldm. Mackeprang; Forvalter Nyholm; Komd. Anne og Piene med Kone; Handelsbet. Ustad; Handelsf. Hober; Silke= og Klædehandler Raphael; Ritmester v. Qualen; Handelsf. Hartmann og Neumann, Komd. Lyng; Proprietair Wedel, Jomfrue Wedel, Kjøbm. Caster og Knauer; Handelsermmissair Barbeck, Hr. Heimann, Lieut. Dahl, Hohling, Gul stad, Lobse og Farck, Fuldm. i Rentek, Langheim; Cancellie Volent, Langheim; Kammerj. Kapit. Fischer, Handelsf. Grühn, Jomf. Christensen; Kammerjunkerinde, Waltersdorf med Søn, Svigerinde og Pige; Lieutenant Giliopie; Til Sielland. Ritmester Hornemann, Major Adjutant Krohn; Raadmand Herredsfoged Lützen; Candid. Juris Wamberg; Fuldm. Simonsen, Contorist Thaarup; Hr. Krag; Komb. Hanquist; Grosh. Dahl, Kammerj. Adjutant Sehestedt Juel; Hof=Jnspecteur Overkrigskommissair Schønberg; Justitsraad Schønberg Kiøbmændenne Redlin og Sanders; Justitsr. Statssekretær Müler, Kontorist Lütken; Avlsforv. Hellesen; Jomf. Aarslef, Hestehandler Foermann; Lieut. Kierulf med Frue, Hadelsfuldm. Jngerslew.
Den Vest-Sjællandske Avis, 1831-04-08
Ved Vandsbeks 1164de Trækning udkom:
Den Vest-Sjællandske Avis, 1831-04-08
AVERTISSEMENTS. Onsdagen d. 27de April førstkommende og følgende Dag, samt næste Mandag den 2den May, om Formiddagen Kl. 10, vorder i Sorterup Præstegaard ved offentlig Auction bortsolgt endeel Effecter bestaaende af Guld, Sølv, Kobber, Tin, Porcellain og Fajance, Mahogni og andre Meubler, et complet Dreielad med tilhørende Redskaber, Sengeklæder og Linned, Kiøkkentøi, Vogne, og Avlsredskaber, nogle Kornvare, samt røget Flæsk og Kiød, Kreature af Heste, Kiør og Faaer m.v., tilhørende Stervboet efter afgangne Sognepræst Hr. Flindt, og hvorover trykte Cataloger, fra 8te Dage forinden Auctionen ville være at erholde paa Byefogedcontoirene Sorøe, Ringsted og Corsøer og paa Undertegnedes Contoir i Slagelse. – Kreaturene og Vognene sælges den første Auctions Dag om Eftermiddagen Kl. 3 og Bøgerne Mandag den 2den Mai fra om Formiddagen Kl. 10; hvilket herved bekiendtgiøres. Slagelse den 28de Martii 1831. Birch.
Den Vest-Sjællandske Avis, 1831-04-08
Den Anders Pedersen tilhørende Gaard paa Hyllerup Byes Mark i St. Peders Sogn ved Slagelse med dens tilliggende Jorder af Hartkorn Ager og Eng 3 Tdr. 3 Skpr. 3 Fdkr. 1 Alb., samt Besætning og Jnventarium, vorder ifølge vedkommende Udlægshavers Begjering, stillet til Bortsælgelse ved en 4de Auction som afholdes paa Gaarden selv paa Hyllerup Mark Onsdagen den 13de April førstkommende om Formiddagen Kl. 10 og agtes da absolut bortsolgt. - Conditionerne for Salget ere som forhen til Eftersyn paa Undertegnedes Contoir heri Byen. Slagelse den 1ste April 1831. Birch.
Den Vest-Sjællandske Avis, 1831-04-08
Onsdagen den 20de dennes, Formiddag Kl. 9, vorder afholdt Auction heri Byen, over endeel Løsøre-Efffecter, tilhørende Reebslagermester A. Øeder og Hustrues Stervboe, og bestaaende af noget Sølvtøi, endeel Kobber og Jerntøi, Meubler, Sængeklæder, Linned, Gangklæder, 3de Gevæhrer, en Eenspændervogn med 2de Agestole, en Bilæggerkakkelovn, endeel til Reebslagerprofessionen henhørende Redskaber, samt circa 20 Lpd. Hamp og Hampeblaar, m. m., hvilket hverved bekiendtgiøres. Korsøer den 7de April 1831. B. Bentsen.
Den Vest-Sjællandske Avis, 1831-04-08
Efter Reqvisition af Fodbye Sogns Skolecommission afholdes Mandagen den 18de April førstkommende om Formiddagen Kl. 11 Auction over Opførelsen af et nyt Skolehuus i Fodbye Bye. - Conditioner og Overslag ere forinden Auctionen til Eftersyn paa Undertegnedes Contoir. Licitationen afholdes i den gamle Skolebygning. Forsløv den 4de April 1831. Leuning.
Den Vest-Sjællandske Avis, 1831-04-08
Tirsdagen, den 26de April 1831, om Formiddagen Kl. 10, bliver ved en eneste Auction, som afholdes paa Raadstuen i Nestved, bortsolgt følgende Grevinde Moltke paa Rønnebeksholm tilhørende Eiendomme, nemlig: Trende hollandske Møller ved Nestved med tilhørende Bygninger.
Den Vest-Sjællandske Avis, 1831-04-08
En grundmuret Magazin Bygning i Nestved og en Jordlod i Restved Kjøbstæds Mark paa circa 4 3/4 Td. Land. Conditionerne kunne 14 Dage forinden Auctionen, faaes til Eftersyn paa Auctionsdiricteurens Contoir i Nestved, paa Byefogedcontoiret i Ringsted og i Gaarden Nr. 237 ved Frederiksholms Canal i Kiøbenhavn. Fredagen den 15de April 1831, bliver paa Gaarden Ditlevshøi i Hom Bye, efter Eierens Begiæring og paa Grund af Bortflytning, ved offentlig Auction bortsolgt: en Deel Meubler, Sengeklæder, Kiøkkentøi, Kobber, Messing, Malm, Jern, Glas og Trætøi, Vogne, Plouge, m. fl. Avls- og Meierieredskaber, Seletøier, Heste, Køer, Sviin og Faar, et Parti Boghvede, Erter og Vikker, samt røget Flesk m. m. For samme Dag at vorde tilendebragt vil Auctionen blive paabegyndt om Formiddagen Kl. 9 præcise, og vil Vogne og Kreaturer blive solgte i Middagsstunden. Vederhæftige Kiøbere gives Credit til Mikkelsdag, og trykte Cataloger kunne erholdes paa mit Contoir. Ringsted den 31te Marts 1831. Harholf.